stanford-oval/wikipedia huggingface dataset:
Putous (8. tuotantokausi)
Vuoden sketsihahmokilpailu

| Sketsihahmo | Kuvaus | Näyttelijä | Hokema | Sijoitus |
| --- | --- | --- | --- | --- |
| Hansvilivili Hansvälimäki | Lehtitelinevirtuoosi Maskusta, jonka elämän tarkoitus on levittää kansanperinnettä | Kaisa Hela | Mitä tanakampi molo, sitä hurjempi meno! / davallisella deellä | 1. pudonnut 4. helmikuuta |
| Turkka ”Stögis” Kuppi | 54-vuotias malli, laulaja ja rakastaja Tornio-Haaparanda twin citystä | Mikko Penttilä | Oujee! / Eiköoonäi? näihäseo/ Hyi visto | 2. pudonnut 11. helmikuuta |
| ”Ratiomies" Murosen Kari | Järvenpäässä asuva ratiosta tuttu mies | Minka Kuustonen | Aa että / Voe mahollinen paikka! | 3. pudonnut 18. helmikuuta |
| Amurin enkeli | Enkelparventiellä asuva Jumalan Tinderi | Jenni Kokander | Au-Wink, Au-Wink! | 4. pudonnut 4. maaliskuuta |
| Isä Nitro | Pappi, jonka suurin ongelma on totuudessa pitäytyminen | Timo Lavikainen | Elämme kovia aikoja / Ropedemus Lapaseni | 3. sija 11. maaliskuuta |
| Abdul Tuisku | 21-vuotias showtanssia harrastava afrikkalais-rovaniemeläinen poptähti | Ernest Lawson | Mie floppaan! / Kitos!/ He ei hyväksy minun suuntautuminen / Niin kuin vanha afrikkalainen sananlasku sanoa... | 2. sija 11. maaliskuuta |
| Aina Inkeri Ankeinen | Neiti, eläkeläinen ja koko Suomen epätyytyväisin ihminen | Pilvi Hämäläinen | Oi luoja, ota minut jo pois täältä/  Onko kaiken aina pakko muuttuaaa?/ Harrastuksiini kuuluu... /Aimoo... Minkä takia Aimoo.../Hiljaa! | Voittaja 11. maaliskuuta |
Katsojaluvut

| Jakso | Esityspäivä | Katsojaluvut |
| --- | --- | --- |
| 1 | 21. tammikuuta 2017 | 1 100 000  |
| 2 | 28. tammikuuta 2017 | 1 147 000  |
| 3 | 4. helmikuuta 2017 | 929 000  |
| 4 | 11. helmikuuta 2017 | 951 000  |
| 5 | 18. helmikuuta 2017 | 981 000  |
| 6 | 25. helmikuuta 2017 | 995 000  |
| 7 | 4. maaliskuuta 2017 | 1 015 000  |
| 8 | 11. maaliskuuta 2017 | 1 005 000  |
Bambi 2

| Bambi 2> Bambi II |
| --- | --- |

Ohjaaja:  Brian Pimental
Käsikirjoittaja:  Alicia Kirk
Tuottaja:  Jim Ballantine
Säveltäjä:  Bruce Broughton
Leikkaaja:  Jeremy Milton Mark Solomon
Pääosat:  Alexander Gould
Valmistustiedot
Valmistusmaa:   Yhdysvallat
Tuotantoyhtiö:  DisneyToon Studios
Levittäjä:  Walt Disney Studios Motion Pictures Walt Disney Studios Home Entertainment Disney+
Ensi-ilta:  2006
Kesto:  74 min
Alkuperäiskieli:  englanti
Edeltäjä:  Bambi
Aiheesta muualla
IMDb 
Elonet
AllMovie
Infobox OKNimi-testi OK: 
Bambi 2 on vuonna 2006 ilmestynyt jatko-osa Walt Disneyn vuoden 1942 elokuvalle Bambi. Elokuvan on ohjannut Brian Pimental. Alexander Gould on Bambin äänenä englanninkielisessä versiossa.
Tuotanto

DisneyToon Studios teki elokuvaa neljä vuotta. Se toteutettiin käsityönä eli animoitiin perinteisellä lyijykynätekniikalla. Ennen työn aloittamista saatiin opastusta alkuperäisen Bambin piirtäjiltä Frank Thomasilta ja Ollie Johnstonilta. Lisäksi tiimi katsoi moneen kertaan vanhaa elokuvaa sisäistääkseen sen tyylin ja tunnelman. Ylimmäisenä laadunvalvojana ja neuvonantajana toimi animaattori Andreas Deja.
Tarina > Hahmot

Bambi on päähenkilö myös tässä elokuvassa. Hän on menettänyt äitinsä, ja kulkee sen vuoksi isänsä Uljaan kanssa, joka opastaa Bambia. Matkallaan Metsän Ruhtinaaksi Bambi rakastuu kauniiseen tyttökauris Falineen, joka tuntee samoin myös Bambia kohtaan. Bambin oppimismatkaan tulee kuitenkin vielä mutkia, kun itserakas poikakauris Ronno astuu kuvioihin. Elokuvan lopussa Bambi saa sarvet kuten isällään on.
Faline on kaunis tyttökauris, jolla on tunteita Bambia kohtaan. Myös poikakauris Ronno piirittää Falinea, mutta Faline ei välitä Ronnosta, sillä hän rakastaa vain Bambia. Faline on hyvin hellätunteinen kauris, kuten myös äitinsä.
Ronno on itserakas, kömpelö ja omistuksenhaluinen poikakauris, joka iskee heti silmänsä Falineen. Ronno inhoaa Bambia, ja joutuu taisteluihin tämän kanssa aina, kun Faline ei ole lähettyvillä. Ronnon kömpelyys saattaa erityisesti näkyä siinä, kun hän yrittää iskeä Falinea. Ronno onnistuu saattamaan Bambin vaaraan metsässä tapellessaan tämän kanssa.
Uljas on Bambin isä ja Metsän Ruhtinas, jota kaikki kunnioittavat. Hän on vanhin kaikista kauriista ja hirvistä. Uljas opastaa Bambia elämään metsässä vaimonsa ja Bambin äidin Helinänlähde? kuoltua. Uljas rakastaa Bambia todella paljon, eikä voisi jättää tätä koskaan oman onnensa nojaan.
Rumpali on iloinen kaniini, ja Bambin paras ystävä lapsuudesta asti. Rumpalilla on ärsyttäviä siskoja, jotka kiusoittelevat tätä aina.
Kukka on ujo haisunäätä, ja yksi Bambin parhaista ystävistä. Kukkaa luullaan monesti tytöksi, vaikka hän on poika.
Mena on tyttökauris, joka huolehtii Bambista hetken aikaa, ennen kuin tämä palaa takaisin isänsä hoiviin. Mena on joutua ihmisten viemäksi metsässä, mutta Metsän Ruhtinas ehti pelastaa hänet.
Pöllövaari on viisas ja hajamielinen pöllö, joka on Bambin isän Uljaan hyvä ystävä. Pöllövaarin perheestä ei saada tietoa tässä jatko-osassakaan, joten se on jäänyt mysteeriksi.
Tarina > Juoni

Tapahtumat eivät sijoitu ensimmäisen elokuvan jälkeiseen aikaan, vaan äidin kuoleman aikaan, jolloin Bambi on kasvamassa aikuiseksi. Bambi 2:n alussa Metsän Ruhtinas saapuu kertomaan Bambille, että tämän äiti on poissa. Elokuva jatkuu kertomalla tarinan siitä, kuinka Metsän Ruhtinas opastaa pientä ja avutonta Bambia selviytymään ja tietämään paikkansa uutena Metsän Ruhtinaana. Samalla Bambi oppii tuntemaan rakkauden kaunista Falinea kohtaan ja joutuu taisteluihin itserakkaan Ronnon kanssa.
Ääninäyttelijät > Suomeksi

| 0 | 1 | 2 |
| --- | --- | --- |
|  Miika Vintturi  | … |  Bambi    |
|  Markus Bäckman  | … |  Bambin isä   |
|  Akira Takaki  | … |  Rumpali   |
|  Henri Piispanen  | … |  Kukka   |
|  Rebekka Holi  | … |  Faline     |
|  Sean San Miguel  | … |  Ronno   |
|  Iines Jaakkola ja Pinja Aro  | … |  Rumpalin siskot     |
|  Kari Hietalahti  | … |  Murmeli   |
|  Juha Muje  | … |  Piikkisika   |
|  Sari Ann Moilanen  | … |  Bambin äiti    |
|  Kristiina Halttu  | … |  Mena   |
|  Jyrki Kovaleff  | … |  Pöllövaari   |
|  Satu Nipuli  | … |  Rumpalin äiti   |
|  Sanni Virtanen Emmi Virtanen Vera IsoJunno Amanda Peltomaa Minna Nygren Saara Lehtonen Mirja Mäkelä Tommi Varis Samuel Harjanne Nina Tamminen Juha Paananen Minna Tasanto  | … |  Muissa rooleissa   |
Vastaanotto

Bambi 2 myi 2,6 miljoonaa DVD:tä sen ensimmäisellä viikolla Yhdysvalloissa. Elokuva voitti Annie-palkinnon Best Home Entertainment Production -sarjassa ja nimettiin ehdokkaaksi Saturn-palkinnon saajaksi vuoden 2007 Parhaan DVD-julkaisun -kategoriassa.
Turun Sanomien Päivi Valotien mielestä tyhjänpäiväisillä jollotuksilla pidennetty mitäänsanomaton jatko-osa käy esimerkiksi Disneyn toimintapolitiikasta, jossa määrä on korvannut laadun. Hänen tietääkseen Suomi on harvoja maita, joissa Bambi 2 on päässyt teatterilevitykseen eikä julkaistu suoraan videolle.
Soundtrack

”There is Life” (Alison Krauss) – 2:19
”First Sign of Spring” - (Michelle Lewis) – 3:49
”Through Your Eyes” - (Martina McBride) – 4:07
”The Healing of a Heart” - (Anthony Callea) – 2:43
”Snow Flakes in the Forest” - (Bruce Broughton) – 1:40
”Bambi's Dream (Broughton)” – 1:27
”Being Brave (Part 1)” (Broughton) –  1:22
”Being Brave (Part 2)” (Broughton) – 1:13
”Bambi and the Great Prince/End Credit Suite” (Broughton) – 3:34
”Sing the Day (Various)” – 1:53
”Main Title (Love is a Song)” (Donald Novis) – 2:56
”Little April Shower” (Chorus) – 3:54
”Let's Sing a Gay Little Spring Song” (Chorus) – 1:44
Juniskär

| Juniskär |
| --- | --- |
 Juniskär
 Koordinaatit: 62°17′47″N, 17°27′36″E 
Valtio:   Ruotsi
Lääni:  Västernorrlandin lääni
Maakunta:  Medelpad
Kunta:  Sundsvall
Juniskär on asuinalue Sundsvallin kunnassa Västernorrlandin läänissä Medelpadin  historiallisessa maakunnassa Ruotsissa. Juniskär muodosti oman taajamansa vuoteen 2015, jolloin se kasvoi yhteen Kvisslebyn kanssa.
Aiheesta muualla

Kuvia tai muita tiedostoja aiheesta Juniskär Wikimedia Commonsissa
Greg Steube

Greg Steube
W. Greg Steube (s. 19. toukokuuta 1978 Bradenton, Florida) on yhdysvaltalainen republikaanisen puolueen poliitikko.
Steube sai Floridan yliopistosta luonnontieteiden kandidaatin oppiarvon vuonna 2000 ja oikeustieteen tohtorin oppiarvon vuonna 2003. Hän palveli Yhdysvaltain maavoimissa vuosina 2004–2008 ja osallistui Irakin sotaan vuosina 2006–2007. Steube istui Floridan edustajainhuoneessa vuosina 2010–2016 ja Floridan senaatissa vuosina 2016–2018. Hän aloitti istumisen Yhdysvaltain edustajainhuoneen jäsenenä 3. tammikuuta 2019.
Microsoft Bing

| Microsoft Bing |
| --- | --- |

 Kuvakaappaus vuodelta 2009
Verkkosivusto:  www.bing.com
Kaupallinen:  kyllä
Tyyppi:  hakukone
Kielet:  40
Omistaja:  Microsoft
Kehittäjä:  Microsoft
Avattu:  1. kesäkuuta 2009
Nykyinen tila:  aktiivinen
Microsoft Bing (yleisesti tunnettu nimellä Bing) on Microsoftin omistama ja ylläpitämä hakukone, joka avattiin vuonna 2009. Palvelu juontaa juurensa yrityksen aiemmista hakukoneista MSN Search, Windows Live Search ja myöhemmin Live Search. Microsoft pyrkii kilpailemaan hakukoneellaan maailmanlaajuisesti Google-hakukoneen kanssa. Liiketoimintamalli perustuu hakutulosten yhteydessä näkyvään hakusanamainontaan.
Historia

Bing julkistettiin 1. kesäkuuta 2009. Heinäkuussa 2009 julkistettiin sopimus, jonka mukaan Yahoo! siirtyy käyttämään Bingin hakumoottoria hakukoneessaan.
Helmikuussa 2011 Google syytti Bingin kopioivan hakutuloksiaan. Tämän todistaakseen Google keksi hakutulokset sadalle mitään tarkoittamattomalle sanalle, kuten ”mbzrxpgjys” ja ”hiybbprqag”. Tulosten klikkaaminen Internet Explorerissa Bing Toolbar asennettuna välitti tulokset Microsoftille, ja muutamia viikkoja myöhemmin ne ilmestyivät Bingiin.
Syksyllä 2011 CNN kertoi Bingin saaneen internetin hauista 14,7 %:n markkinaosuuden lähinnä sitä käyttävän Yahoo!:n, Ask.comin ja AOLin kautta ja hakukoneen tuottavan Microsoftille tappiota lähes miljardi dollaria vuosineljänneksessä. Kokonaisuudessaan palvelun ylläpito on tuottanut 5,5 miljardin tappion sen julkaisusta lähtien.
Vuonna 2019, kymmenen vuotta Bingin julkaisun jälkeen, se tuottaa Microsoftille 7,5 miljardia US-dollaria mainostuloja vuodessa. Summa on vähäinen Googlen 120 miljardin vuosituloihin verrattuna, mutta enemmän kuin Microsoftin omistama LinkedIn tuottaa ja neljä kertaa suurempi kuin esim. Twitter tuottaa vuodessa. comScoren arvion mukaan Bingiä käytetään neljänneksessä tietokoneelle tehdyistä hauista Yhdysvalloissa. Bing on lisätty Windowsin ja Microsoft Officen hakuominaisuuksiin. Lisäksi Microsoft tuottaa hakupalvelut Yahoolle, AOL:lle ja muille Verizon Communicationsin omistamille sivustoille. Bingin arvioidaan olevan hyväksi myös Googlelle, jota ei voida syyttää monopoliasemasta.
Bingiin tuli alkuvuodesta 2023 ChatGPT-keskustelubotin kaltainen ominaisuus, joka on ensi alkuun saatavilla rajoitettuun kokeiluun hakukoneen käyttäjille Microsoft Edge -selaimella ja myöhemmin myös mobiililaitteilla.
Historia > Logot

Logo 2009–2013
Logo 2013–2016
Logo 2016–2020
Logo 2020–
Ominaisuudet > Kääntäjä

Bing Translator on Microsoftin tarjoama käyttäjille suunnattu käännösportaali, joka kääntää tekstejä tai kokonaisia verkkosivuja eri kielille. Kaikki käännösparit saavat virtansa Microsoft Researchin kehittämästä Microsoft Translator -tilastollisesta konekäännösalustasta ja verkkopalvelusta taustakäännösohjelmistona. Microsoftin Windows International -tiimi tarjoaa kaksi translitterointiparia (kiinan (yksinkertaistettu) ja kiinan (perinteinen)) välillä. Syyskuusta 2020 lähtien Bing Translator tarjoaa käännöksiä 70 eri kielijärjestelmässä.
Aiheesta muualla

Microsoft Bing
Teresa Brambilla

Teresa Brambilla noin vuonna 1845
Teresa Brambilla (23. lokakuuta 1813 Cassano d'Adda – 15. heinäkuuta 1895 Milano) oli italialainen oopperalaulaja, joka oli äänialaltaan sopraano.
Brambilla teki debyyttinsä Milanossa vuonna 1831 ja jatkoi esiintymistä eri puolilla Italiaa. Vuonna 1846 hän esiintyi Pariisissa Abigaillen roolissa Giuseppe Verdin oopperassa Nabucco. Vuonna 1851 Brambilla loi Gildan roolin Rigoletton kantaesityksessä La Fenicessä. Muita Verdin oopperoita, joissa hän esiintyi, olivat Luisa Miller ja Ernani. Myös Brambillan siskot Giuseppina ja Marietta Brambilla olivat oopperalaulajia.
Federico Pellegrino

| Federico Pellegrino |
| --- | --- |
 Federico Pellegrino Dresdenissä 2018.
Henkilötiedot
Koko nimi:  Federico Pellegrino
Syntynyt: 1. syyskuuta 1990 (ikä 34)
Uran tiedot
Laji:  maastohiihto
Maailmancup
Kaudet:  2010–
Voitot:  17
Palkintokorokkeella:  46
 Tietolaatikko päivitetty 4.1.2025 
Aiheesta muualla
www.federicopellegrino.com
| Mitalit> Maa:   Italia.Miesten maastohiihto. Olympialaiset  | Mitalit> Maa:   Italia.Miesten maastohiihto. Olympialaiset  | Mitalit> Maa:   Italia.Miesten maastohiihto. Olympialaiset  | Maa:   Italia> Miesten maastohiihto. |
| --- | --- | --- | --- |
|  Hopeaa | Pyeongchang 2018 | sprintti (p) |  |
|  Hopeaa | Peking 2022 | sprintti (v) |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2017 | sprintti (v) |  |
|  Hopeaa | Lahti 2017 | parisprintti (p) |  |
|  Hopeaa | Seefeld 2019 | sprintti (v) |  |
|  Hopeaa | Planica 2023 | parisprintti (v) |  |
|  Hopeaa | Trondheim 2025 | sprintti (v) |  |
|  Pronssia | Falun 2015 | parisprintti (v) |  |
|  Pronssia | Seefeld 2019 | parisprintti (p) |  |
Federico Pellegrino (s. 1. syyskuuta 1990 Aosta) on italialainen maastohiihtäjä, sprintin maailmancupin voittaja ja maailmanmestari.
Arvokilpailut

Hinterzartenissa vuonna 2010 pidetyissä nuorten MM-kisoissa Pellegrino saavutti pronssia vapaan hiihtotavan sprintistä. Oslon MM-kilpailuissa 2011 ja Val di Fiemmen MM-kilpailuissa 2013 hän oli sprintissä kahdestoista, Sotšin olympialaisissa 2014 yhdestoista ja Falunin MM-kilpailuissa 2015 viides. Hän sai Falunissa pronssia vapaan hiihtotavan parisprintissä Dietmar Nöcklerin kanssa. Hän voitti vapaan hiihtotavan sprintin maailmanmestaruuden ja sai Nöcklerin kanssa parisprintissä hopeaa Lahdessa 2017. Pyeongchangin olympialaisissa 2018 hän saavutti hopeaa perinteisen hiihtotavan sprintissä. Seefeldin MM-kilpailuissa 2019 Pellegrino voitti hopeaa vapaan hiihtotavan sprintissä ja pronssia perinteisen hiihtotavan parisprintissä. Oberstdorfin MM-kilpailuissa 2021 hän sijoittui perinteisen hiihtotavan sprintissä 11:nneksi. Pekingin olympialaisissa 2022 Pellegrino saavutti vapaan hiihtotavan sprintistä hopeaa. Planican MM-kilpailuissa 2023 Pellegrino saavutti vapaan hiihtotavan parisprintissä hopeaa yhdessä Francesco De Fabianin kanssa. 50 kilometrin perinteisen hiihtotavan yhteislähtökilpailussa hän sijoittui kymmenenneksi ja perinteisen hiihtotavan sprintissä 17:nneksi. Trondheimin MM-kilpailuissa 2025 hän saavutti hopeaa vapaan hiihtotavan sprintissä ja sijoittui viidenneksi 20 kilometrin yhdistelmäkilpailussa.
Aiheesta muualla

Kuvia tai muita tiedostoja aiheesta Federico Pellegrino Wikimedia Commonsissa
Miesten sprinttihiihdon maailmanmestarit
Isabelle Huppertin filmografia ja teatteriesiintymiset

Isabelle Huppert Cannesin elokuvajuhlilla vuonna 2018.
Tämä on Isabelle Huppertin filmografia ja teatteriesiintymiset.
Televisioelokuvat

| Vuosi | Suomen­kielinen nimi | Alku­peräinen nimi | Rooli |
| --- | --- | --- | --- |
| 1971 | Le Prussien | Le Prussien | Élisabeth |
| 1972 | Figaro-ci, Figaro-là | Figaro-ci, Figaro-là | Pauline |
| 1972 | Qui êtes-vous Monsieur Renaudot? | Qui êtes-vous Monsieur Renaudot? | Marthe |
| 1973 | Histoire vraie | Histoire vraie | Adélaïde |
| 1973 | Le Maître de pension | Le Maître de pension | Annie |
| 1973 | Le Drakkar | Le Drakkar | Yolande |
| 1973 | Vogue la galère | Vogue la galère | Clotilde |
| 1974 | Madame Baptiste | Madame Baptiste | Blanche Fontanelle |
| 1974 | Plaies et bosses | Plaies et bosses | Patsy Lackan |
| 1977 | On ne badine pas avec l’amour | On ne badine pas avec l’amour | Camille |
| 2001 | Médée | Médée | Medeia |
| 2017 | Les Fausses Confidences | Les Fausses Confidences | Araminte |
Lyhytelokuvat

| Vuosi | Suomen­kielinen nimi | Alku­peräinen nimi | Rooli |
| --- | --- | --- | --- |
| 2013 | L’Amour… L’Amour | L’Amour… L’Amour | Aude Cerceau |
| 2016 | Ce qui nous éloigne | Ce qui nous éloigne | Isabelle |
Televisiosarjat

| Vuosi | Suomen­kielinen nimi | Alku­peräinen nimi | Rooli | Jakson nimi |
| --- | --- | --- | --- | --- |
| 1971 | Les Cent Livres des Hommes | Les Cent Livres des Hommes | Gilberte Swann | ”Du côté de chez Swann” |
| 1978 | Il était un musicien | Il était un musicien | nuori tyttö | ”Monsieur Saint-Saëns” |
| 1996 | Gulliverin matkat | Gulliver’s Travels | rakastajatar (ääni) | ”Part 2” |
| 2010 | Kova laki: Erikoisyksikkö | Law & Order: Special Victims Unit | Sophie Gerard | ”Shattered” |
| 2013 | As Linhas de Torres | As Linhas de Torres | Cosima Pia | ”Depois da Batalha” |
| 2018 | The Romanoffs | The Romanoffs | Jacqueline Gerard | ”House of Special Purpose” |
| 2018 | Agentit | Dix pour cent | oma itsensä | ”Isabelle” |
| 2021 | Le Grand Restaurant | Le Grand Restaurant | humaltunut asiakas | ”Le Grand Restaurant : Réouverture après travaux” |
Teatteri > Lausuntaesitykset

Teatterissa Huppert on tehnyt lausunta­esityksiä, joissa hän on tulkinnut eri kirjailijoiden tekstejä.
| Vuosi | Lausuntaesityksen aineisto | Esitys­paikka |
| --- | --- | --- |
| 2006 | Valikoima Maurice Blanchotin ja Françoise Saganin tekstejä | Cinémathèque française, Pariisi |
| 2010 | Patti Smithin muistelma­teos Ihan kakaroita (Just Kids, 2010) | Odéon-Théâtre de l’Europe, Pariisi |
| 2012 | Valikoima Jan Fabren tekstejä | Théâtre de Gennevilliers, Gennevilliers |
| 2015–2018 | Markiisi de Saden Juliette et Justine, le vice et la vertu | kiertue |
| 2017 | Albert Camus’n ja Maria Casarèsin toisilleen kirjoittamia kirjeitä | Teatro Argentina, Rooma |
| 2017–2018 | Marguerite Durasin oma­elämä­kerrallinen romaani Rakastaja (L’Amant, 1984) | kiertue |
| 2020 | Valikoima Guy de Maupassantin tekstejä | Le Rive Gauche, Saint-Étienne-du-Rouvray |
| 2023 | Markiisi de Saden tekstejä | Le Rive Gauche, Saint-Étienne-du-Rouvray |
Aiheesta muualla

Isabelle Huppert Internet Movie Databasessa. (englanniksi)
Suomen ilmasto

Suomen ilmasto on väli-ilmasto, jossa on meri- tai mannerilmaston piirteitä riippuen ilmavirtausten suunnasta ja matalapaineiden liikkeistä. Alueen lämpötilaan vaikuttavat suuresti sen sijainti keskileveysasteilla, suurimmaksi osaksi pohjoisten leveyspiirien 60° ja 70° välillä, ja Atlantilla Skandinavian länsipuolella virtaava Golfvirta, jonka ansiosta Suomessa lämpötila on korkeampi kuin muualla vastaavilla leveysasteilla sijaitsevilla manneralueilla. Toisaalta Suomen ilmasto on mantereisempi kuin muissa Pohjoismaissa. Aasian mannerilmasto ulottuu ajoittain Suomeen, mikä näkyy toisaalta talven pakkasjaksoina, toisaalta kesän helteinä.
Köppenin ilmastoluokitusta käyttäen Suomessa on luokan Df ilmasto, eli kylmätalvinen lumi- ja metsäilmasto, jossa sataa tasaisesti ympäri vuoden.
Keskileveysasteiden ja polaarisen ilman välissä on polaaririntama, joka kulkee matalapaineineen useimmiten Suomen lähellä. Suomen sääkartoilla havaittavat lämpimät ja kylmät rintamat ovat tavallisesti aaltoja polaaririntamassa, harvemmin arktisessa rintamassa. Etelä-Suomessa vallitsee lämpimän rintaman ylityksen jälkeen keskileveysasteiden ilmamassa ja kylmän rintaman jälkeen polaarinen ilmamassa. Pohjoiseen voi kylmän rintaman takapuolella virrata myös arktista ilmamassaa.
Lämpötila

Vuotuinen lämpötilan keskiarvo on lounaisimmassa Suomessa 6,5 °C. Keskiarvo laskee koillista kohti, joskaan kylmintä ei ole Pohjois-Lapissa vaan Käsivarren seudulla. Suomenselän ja Maanselän vedenjakajaseudut ovat vähäjärvisiä ja nousevat ympäristöään korkeammalle, joten siellä on kylmempää kuin alavammilla seuduilla. Suomen ja Pohjoisnavan välissä on talvellakin avoin Barentsinmeri, joten pohjoisesta tulevat ilmavirtaukset eivät ole yhtä kylmiä kuin Siperiassa tai Alaskassa.
Kuukausittaiset lämpöennätykset löytyvät seuraavasta taulukosta:
| 0 | 1 | 2 | 3 |
| --- | --- | --- | --- |
 Ylimmät lämpötilat kuukausittain
| Kuukausi | °C | Päivämäärä | Mittauspaikka |
| tammikuu | 10,9° | 6.1.1973 | Jomala, Maarianhaminan lentoasema |
| helmikuu | 11,8° | 28.2.1943 | Helsinki, Ilmala |
| maaliskuu | 17,5° | 27.3.2007 | Helsinki-Vantaan lentoasema |
| huhtikuu | 25,5° | 27.4.1921 | Jyväskylä, kaupunki |
| toukokuu | 31,0° | 30.5.1995 31.5.1995 | Lapinjärvi, Ingermaninkylä |
| kesäkuu | 33,8° | 24.6.1935 | Ähtäri |
| heinäkuu | 37,2° | 29.7.2010 | Liperi, Joensuun lentoasema |
| elokuu | 33,8° | 7.8. 2010 | Heinola, Puumala |
| elokuu | 33,8° | 8.8.2010 | Lahti |
| syyskuu | 28,8° | 6.9.1968 | Rauma, kaupunki |
| lokakuu | 21,1° | 14.10.2018 | Oulun lentoasema |
| marraskuu | 16,6° | 6.11.2020 | Jomala, Maarianhaminan lentoasema |
| joulukuu | 11,3° | 20.12.2015 | Kokemäki, Pori |
Kunkin kuukauden alimpien lämpötilojen ennätykset löytyvät seuraavasta taulukosta:
| 0 | 1 | 2 | 3 |
| --- | --- | --- | --- |
 Alimmat lämpötilat kuukausittain
| Kuukausi | °C | Päivämäärä | Mittauspaikka |
| tammikuu | –51,5° | 28.1.1999 | Kittilä, Pokka |
| helmikuu | –49,0° | 5.2.1912 | Sodankylä |
| maaliskuu | –44,3° | 1.3.1971 | Salla, Tuntsa |
| huhtikuu | –36,0° | 2.4./9.4.1912 | Kuusamo,Sodankylä |
| toukokuu | –24,6° | 1.5./31.5.1971 | Enontekiö, Kalmankaltio |
| kesäkuu | –7,7°C | 1.6.2023 | Saana, Kilpisjärvi, Enontekiö |
| heinäkuu | –5,0° | 12.7.1958 | Enontekiö, Kilpisjärvi |
| elokuu | –10,0° | 26.8.1980 | Salla, Naruskajärvi |
| syyskuu | –18,7° | 26.9.1968 | Sodankylä, Vuotso |
| lokakuu | –31,8° | 25.10.1968 | Sodankylä |
| marraskuu | –42,0° | 30.11.1915 | Sodankylä |
| joulukuu | –47,0° | 21.12.1919 | Pielisjärvi |
Mittaukset on tehty kahden metrin korkeudella. 2.6.2023 mitattiin Koivuniemessä, Virolahdella –9,1°. Mittaus tehtiin kuitenkin maanpinnan tasalla, joten se ei ole tilastokelpoinen.
Katso myös: Luettelo vuosittaisista lämpötilaennätyksistä Suomessa.
Lämpötilaolojen perusteella Suomi on jaettu kahdeksaan kasvuvyöhykkeeseen. Vyöhykejakoa käytetään puuvartisten kasvi-istutusten suunnittelun apuna. Siihen vaikuttaa eniten kasvukauden pituus, mutta myös tehoisan lämpötilan summa sekä talviolosuhteet, kuten routa. Koska suuret järvet estävät hallaa, järviset seudut kuuluvat suotuisampaan kasvuvyöhykkeeseen kuin järvettömät lähialueet.
Ukkoset

Suomessa esiintyy ukonilmojen yhteydessä vuosittain keskimäärin 130 000 maasalamaa. Jakson 1960–2016 ennätysvuosina 1972 ja 1988 on esiintynyt yli 300 000 maasalamaa. Ukkosta ja salamointia esiintyy kesäkaudella, mutta joka vuosi havaitaan myös talviaikaan ukkosta. Vuoden 2022 yhden päivän salamaennätys mitattiin 17.8.2022, jolloin arvion mukaan esiintyi 21 850 maasalamaa, mutta jo seuraavana päivänä niitä oli yli 25 000 TV1:n iltauutisiin mennessä.
Lämpötila ja sateet Helsingissä, Tampereella, Oulussa ja Inarissa

Seuraavat taulukot havainnollistavat lämpötilan ja sateisuuden eroja maan eri osien välillä, esimerkkeinä Helsinki, Tampere, Oulu ja Inari.
Tuulet ja pilvisyys

Liikkuvien matalapaineiden takia tuulen suunta ja nopeus vaihtelevat Suomessa päivästä toiseen ja samankin vuorokauden kuluessa. Lounaistuulet ovat yleisimpiä ja koillistuulet harvinaisimpia.
Kovia tuulia ei Suomessa ole usein, ja varsinkin sisämaassa ne ovat harvinaisia. Vuodessa on 10–40 päivää, jolloin tuulen nopeudeksi ainakin yhdellä havaintoasemalla on mitattu yli 21 m/s. Eniten myrskypäiviä on talvella, vähiten kesällä. Aiemmin luultiin, että pakkassäällä ei tuule lainkaan, sillä inversiotilanteissa maanpinnan lähelle muodostuu helposti tyynen ilman tyyny, mutta uudet tutkimukset ovat osoittaneet, että tuntureilla ja merialueilla tuulee silloinkin.
Suomen rannikolla havaitaan merituulta vuosittain 40–60 päivänä huhti–heinäkuussa.
Pilviset päivät ovat Suomessa yleisempiä kuin selkeät. Talvisin sekä syksyisin keskimääräinen pilvisyys on jopa 65–85 %.